**Проект!**

**З А П О В Е Д**

На основание чл. 9, ал. 5 и чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. – ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през период 2014 – 2020 г., Заповед № РД 09-611/19.06.2023 г. на министъра на земеделието и храните, и одобрен доклад №………………………………..на Елена Иванова – директор на дирекция „Развитие на селските райони“

**Н А Р Е Ж Д А М:**

I. Изменям Заповед № РД 09-874/02.11.2020 г., изменена със Заповед № РД 09-924/23.11.2020 г., Заповед № РД 09-94/02.02.2021 г., Заповед № РД 09-811/13.08.2021 г., Заповед № РД 09-943/17.08.2022 г. и Заповед № РД 09-1194/25.10.2022 г. на заместник – министъра и ръководител на Управляващия орган на Програмата за развитие на селските райони за периода 2014 – 2020 г. за утвърждаване на Насоки за кандидатстване по процедура чрез подбор на проектни предложения по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти по процедура № BG06RDNP001-19.476, като в Приложение № 1 „Условия за кандидатстване по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. в частта на малките пилотни проекти, в Раздел 14. „Категории разходи, допустими за финансиране“ текста „Разходите са допустими за финансиране от ЕЗФРСР единствено когато ДФЗ действително е изплатил съответната помощ до 31 декември 2023 г.“ се заличава.

II. Заповедта да се публикува на интернет страницата на Министерството на земеделието и храните, в ИСУН 2020 г. и на Единния информационен портал за обща информация за управлението на Европейските структурни и инвестиционни фондове: www.eufunds.bg.

Настоящата заповед подлежи на оспорване пред Административен съд София-град в 14-дневен срок от публикуването й в ИСУН и на интернет страницата на Министерството на земеделието и храните.

Настоящата заповед да се сведе до знанието на съответните длъжностни лица за сведение и изпълнение.

